**Tiszavasvári Város Önkormányzata**

**Képviselő-testületÉNEK**

**128/2023.(IV.27.) Kt. számú**

**határozata**

**Fazekas Diána Tiszavasvári, Ady E. u. 14. 3/1. sz. alatti bérlakásra történő bérlőkijelöléséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Képviselő-testület a **Tiszavasvári,** **Ady E. u. 14. 3/1.** szám alatti össz**komfortos, 53 m2 nagyságú, 1,5 szoba, konyha, előszoba, fürdőszoba helyiségekből álló önkormányzati szociális bérlakás** bérlőjének **2023. június 01. napjától** **3 éves időtartamra** **Fazekas Dianát** – a korábbi bérlő nevelt lányát- jelöli ki.

A bérlakás a megtekintett állapotban kerül bérbeadásra.

A bérlő a bérlakás után havonta az összkomfortos lakások után fizetendő lakbért köteles megfizetni, mely 2023. évben 16.748 Ft (53 m2 x **316 Ft/m2/hó**).

Felkéri a Polgármestert, hogy a határozatban foglaltak szerint a lakásbérleti szerződést a bérlővel kösse meg.

##### 

Határidő: 2023. május 31. Felelős:Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**

128/2023. (IV.27.) Kt. sz. határozat melléklete

LAKÁSBÉRLETI SZERZŐDÉS

mely létrejött Tiszavasvári Város Önkormányzata Képviselő-testületének 128/2023. (IV.27.) Kt. számú határozata alapján egyrészről

**Tiszavasvári Város Önkormányzata**

székhely: Tiszavasvári, Városháza tér 4.

Adószám: 15732468-2-15

Statisztikai számjel: 1573248-8411-321-15

Képviselő: Szőke Zoltán polgármester,

mint **Bérbeadó** (továbbiakban: Bérbeadó), másrészről

**Fazekas Diána**

szül.hely, idő: …

anyja neve: …

szem. ig. szám:: …

lakcím: Tiszavasvári, Ady E. u. 14. 3/1.,

mint **Bérlő** (továbbiakban: Bérlő) között az alábbi feltételek szerint:

1. A *lakásbérlet tárgya:*

az Önkormányzat tulajdonában lévő **Tiszavasvári, Ady E. u. 14. 3/1.** szám alatti, 2863/1/A/7 helyrajzi számú, 1,5 lakószoba, konyha, fürdőszoba, előszoba helyiségekből álló *szociális bérlakás*.

A *lakás alapterülete*: 53 m2, *komfortfokozata*: összkomfortos.

2. Bérbeadó bérbe adja, a Bérlő bérbe veszi az 1./ pontban megjelölt lakást **2023. június 01. napjától 3 éves időtartamra, azaz 2026. május 31. napjáig**.

3. Felek a birtokba adásról nem rendelkeznek, arról átadás-átvételi jegyzőkönyv nem készül, tekintettel arra, hogy az 1./ pontban szereplő lakás bérlője, ezen szerződés aláírását megelőzően a Bérlő nevelőapja, Kónya Zoltán volt, ezért részére a lakás külön nem kerül átadásra.

4. Bérlő a lakás használatáért 2023. évben a **szociális lakások után fizetendő lakbért**, azaz:

- 16.748 Ft lakbért (316 Ft/m2/hó x 53 m2),

- 390 Ft lépcsőház világítás díjat,

összesen **17.138 Ft**-ot köteles egy összegben előre minden hó 10. napjáig megfizetni Tiszavasvári Polgármesteri Hivatal 11744144-15732468-10000025 számú számlájára.

## Amennyiben fizetési kötelezettségének nem tesz eleget, a késedelem napjától számítva a mindenkori Ptk. szerinti kamatot is köteles a bérbeadó részére megfizetni.

A Bérbeadó fenntartja a jogot, hogy a bérleti díjat évente felülvizsgálja, és azt megemelje az előző év azonos hónapjához viszonyítva, a megelőző tizenkét hónap alatt bekövetkezett fogyasztói árindex változás mértékével.

5. A bérleti díj az *üzemeltetési költségeket* (áram-, gáz-, víz- és szemétszállítási díj) *nem tartalmazza*, azokat a Bérlő köteles megfizetni a közműszolgáltatók felé.

6. A Bérlő bérlakásból történő kiköltözésekor a fogyasztó személyében történő változást a Bérbeadó jelenti le a közműszolgáltatóknál, a Bérlő a bérlakásból való kiköltözéskor - a rögzített óraállásoknak megfelelően - köteles közműtartozását a szolgáltató cégek felé 15 napon belül rendezni.

7. Szerződéskötéskor a lakásban összesen *4 fő lakik (Fazekas Diána, Fazekasné Bollók Julianna szülő, Kónya Zoltán szülő, Polyák Melissza gyermek)*. A lakásban lakók létszámának változását 30 napon belül írásban kell bejelenteni Tiszavasvári Város Önkormányzatához.

8. A Bérlő a lakásba a Bérbeadó írásbeli hozzájárulása nélkül is befogadhatja házastársát, gyermekét, befogadott gyermekének a gyermekét, valamint szülőjét.

Bérlő a lakásba más személyt – házastársa, kiskorú gyermeke, valamint a befogadott gyermekének az együtt lakás ideje alatt született gyermeke kivételével – csak a Szociális és Humán Bizottság külön engedélyével fogadhat be.

9. Bérlő a lakásbérleti szerződés fennállása alatt *köteles életvitelszerűen a lakásban lakni*. A Bérlő a lakásból történő két hónapot meghaladó távollétét és annak időtartamát köteles írásban a Bérbeadó részére bejelenteni, ellenkező esetben a bérleti jogviszony felmondásra kerül.

10. Bérlő a lakást rendeltetésszerűen, a szerződésnek megfelelően használhatja.

11. Bérlő a lakás átalakítására, korszerűsítésére a felek írásbeli megállapodása alapján jogosult.

12. Bérbeadó a bérleti szerződés fennállása alatt - a Bérlő szükségtelen háborítása nélkül – évente ellenőrizheti a Bérlő rendeltetésszerű lakáshasználatát, a szerződésben foglalt kötelezettségek teljesítését, a lakás, az épület műszaki állapotát, stb., melyet a Bérlő tűrni köteles. Az ellenőrzés megakadályozása felmondási ok.

13. Bérlő a bérleti jogviszony bármilyen jogcímen történő megszűnése esetén a lakást - külön megállapodás hiányában – tisztán, egyszeri festéssel, a Bérlő karbantartási feladatai közé tartozó hiányosságok pótlásával, rendeltetésszerű használatra alkalmas állapotban köteles a Bérbeadó részére átadni.

Amennyiben a lakást a Bérlő Bérbeadónak nem a 13./ pontban foglaltaknak megfelelő állapotban adja át, illetve – határidő megjelölés mellett – határidőben nem szünteti meg a felmerült hiányosságokat, a munkálatokat a Bérbeadó Bérlő helyett, terhére, haladéktalanul elvégezteti. Az elvégzett munkák költségeit Bérbeadó a Ptk-ban foglalt szabályok szerint érvényesíti.

14. A szerződés megszűnése után a lakásban visszamaradó személy - a bérleti jog folytatására jogosult személy kivételével - másik lakásra nem tarthat igényt.

15. Bérlő az önkormányzati bérlakásra *albérleti szerződést nem köthet*. A Bérlő a bérlakást nem terhelheti meg, azt nem idegenítheti el.

16. Bérlő köteles Bérbeadó részére írásban, 30 napon belül bejelenteni saját tulajdonú lakás megszerzését, valamint építését. Amennyiben a Bérlő saját tulajdonú lakás építésébe kezd, úgy 2 évig jogosult az önkormányzati lakás használatára.

17. Felek megállapodnak abban, hogy a bérlakásra a Bérbeadó köt épületbiztosítást, a bérlakásban található ingóságra a Bérlő köt vagyonbiztosítást.

18. Bérbeadó nyilatkozik arról, hogy:

* jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el.
* a Bérlő jelen szerződésben rögzített adatait a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli, továbbá a kapcsolattartásra szolgáló adataikkal kizárólag a kapcsolattartás céljából rendelkezik.
* Az adatok kizárólag jogszabályban és belső szabályzatban meghatározott irattárazási ideig tárolhatók.

19. A „Fontos tudnivalókban” feltüntetett kötelezettségeken kívül a bérleti szerződésben nem szabályozott kérdések tekintetében a lakások és nem lakás célú helyiségek bérletére, valamint az elidegenítésükre vonatkozó egyes szabályokról szóló többszörösen módosított 1993. évi LXXVIII. törvény, a Tiszavasvári Város Önkormányzata Képviselő-testülete a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló hatályos önkormányzati rendeletének rendelkezései, valamint a Ptk. szabályai az irányadóak.

Tiszavasvári, 2023…..

**Tiszavasvári Város Önkormányzata Fazekas Diána**

*bérbeadó bérlő*

**képv.: Szőke Zoltán polgármester**